Diari Oficial de la Generalitat Valenciana


Sumari del DOGV 5315, del 01-08-2006 (2006/9300)

DECRET 118/2006, de 28 de juliol, del Consell, pel qual es fixen les taxes a satisfer per la prestació de servicis acadèmics universitaris per al curs 2006/2007.
-----------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2006/07/28/118/dof/vci/html**

### Dades del document

Número de DOGV
:   5315

Data del DOGV
:   01-08-2006

Secció del DOGV
:   I. DISPOSICIONS GENERALS

Número del document
:   2006/9300


Data del document
:   28-07-2006

Organisme emissor
:   Conselleria d'Empresa, Universitat i Ciència

Tipus de document
:   Decret

Descriptors 

:   * universitat
    * cost de l'educació
    * legislació

DECRET 118/2006, de 28 de juliol, del Consell, pel qual es fixen les taxes a satisfer per la prestació de servicis acadèmics universitaris per al curs 2006/2007. [2006/9300]  
L'article 81.3.b) de la Llei Orgànica 6/2001, de 21 de desembre, d'Universitats, establix que les taxes acadèmiques, en el cas d'estudis conduents a l'obtenció d'un títol de caràcter oficial i validesa a tot el territori nacional, ha de fixar-les la comunitat autònoma dins dels límits que establix el Consell de Coordinació Universitària. Per a la resta d'estudis, ha de fixar-les el corresponent Consell Social de la Universitat.  
El Decret Legislatiu 1/2005, de 25 de febrer, del Consell, pel qual es va aprovar el Text Refós de la Llei de Taxes de la Generalitat, regula, en el capítol VI, del títol V, les taxes per servicis acadèmics universitaris. L'article 150.2 establix que sense perjuí del que disposen els articles 2, apartats 3 i 5, d'esta llei i als efectes de l'aplicació del quadre de tarifes de l'apartat 1 anterior, el Consell pot fixar-ne anualment els imports, dins dels límits que a este efecte assenyala el Consell d'Universitats, així com introduir-hi noves titulacions o servicis universitaris susceptibles de ser retribuïts per mitjà de la present taxa.  
En este context normatiu, este decret fixa els imports que han de satisfer els alumnes per a la prestació del servici públic de l'ensenyament universitari, dins dels límits que establix el Consell de Coordinació Universitària per mitjà de l'Acord de 30 de maig de 2006.  
Per tot això, i fent ús de l'autorització que atorga l'article 150.2 del Decret Legislatiu 1/2005, de 25 de febrer, del Consell, pel qual es va aprovar el Text Refós de la Llei de Taxes de la Generalitat, i amb el coneixement previ del Consell Valencià d'Universitats, a proposta del conseller d'Empresa, Universitat i Ciència i després de la deliberació del Consell, en la reunió de 28 de juliol de 2006,  
DECRETE  
Article 1  
1. Les tarifes aplicació per a determinar la taxa per servicis acadèmics universitaris que es presten en el curs 2006/2007 són les que s'establixen en el quadre de tarifes que figura com a annex d'este decret.  
2. L'import de les tarifes per realitzar estudis conduents a títols propis de les universitats és fixat per cada Consell Social de cada universitat.  
Article 2  
El règim aplicable a les taxes per la prestació de servicis acadèmics és el que establix el capítol VI del títol V del Decret Legislatiu 1/2005, de 25 de febrer, del Consell, pel qual es va aprovar el Text Refós de la Llei de Taxes de la Generalitat.  
DISPOSICIÓ ADDICIONAL  
L'import de les taxes a què fa referència l'article 143.1 del Decret Legislatiu 1/2005, de 25 de febrer, del Consell, pel qual es va aprovar el Text Refós de la Llei de Taxes de la Generalitat, abonades pels alumnes que es matriculen en centres privats d'ensenyament superior per a cursar ensenyaments adscrits a una universitat pública, l'han d'ingressar els centres en la corresponent universitat en un termini no superior a un mes des de l'acabament de cada període de matrícula.  
DISPOSICIONS FINALS  
Primera  
Es faculta els consellers d'Empresa, Universitat i Ciència i d'Economia, Hisenda i Ocupació per a dictar les disposicions necessàries per al desplegament i l'execució del que disposa este decret.  
Segona  
Este decret entrarà en vigor el mateix dia de la seua publicació en el Diari Oficial de la Generalitat.  
Valencia, 28 de juliol de 2006.  
El president de la Generalitat,  
FRANCISCO CAMPS ORTIZ  
El conseller d'Empresa, Universitat i Ciència,  
JUSTO NIETO NIETO


Còpia Permalink ELI